da en da nl ca da da it es da da da en da da da da da da da en fr pl de fr da da en en da en en it da da da da de da da da da da da da da da da da da da nl da en da da es nl da
LandboUngdom har vokseværk – præsenterer højeste medlemstal i 15 år | LandboUngdom
21.9.2022 21:43:33 CEST | LandboUngdom
Ved LandboUngdoms årsmøde lørdag den 24. september præsenteres det højeste medlemstal i 15 år. 4333 unge har nemlig valgt at være medlem af LandboUngdom, og bekræfter dermed et fortsat ønske om at skabe aktivitet og udvikling på landet.
Det var blot tilbage i 2019, at LandboUngdom med stolthed kunne præsentere det højeste medlemstal siden 2007. Få måneder senere så tallene helt anderledes ud. Da Corona-krisen indtraf, måtte LandboUngdom, som hele foreningsdanmark, sætte aktiviteter på pause, og dermed også risikere grundlaget for medlemstilslutningen.
Det var heller ikke uden bekymring, da LandboUngdom med nedlukningen mistede hele 23 procent af medlemsbasen på bare fire måneder. Heldigvis varede bekymringen ikke længe, for selvom foreningslivet fortsat har svært ved at rekruttere frivillige i samme omfang, som tidligere, oplever LandboUngdom ikke kun en stigning i medlemstallet, men også i interessen for at engagere sig aktivt som frivillig.
De sidste år har LandboUngdom gennemgået en gennemgribende forandring, både forårsaget af udefrakommende begivenheder, men også af valg truffet fra landsorganisationen.
”Vi har arbejdet med en ny strategi og ny økonomisk struktur, der skal skabe højere grad af samarbejde på tværs af vores forening. Der er sket enormt meget de sidste år, som skaber ringe i vandet, og har fået flere til at få øjnene op for, hvad LandboUngdom kan”, siger Niels Skovgaard, formand for LandboUngdom.
Medlemstilslutningen er ikke kun positiv for LandboUngdom, men også for unges demokratiske indflydelse landet over.
”Det er godt for vores forening at være mange medlemmer. Det handler bl.a. om at få hele landet med, så vi er repræsenteret bredt både udadtil og internt i vores fællesskab. Vi ser lige nu en bevægelse, hvor flere og flere kommer til fra forskellige steder og med forskellige baggrunde, og det er meget stærkt for en forening, som LandboUngdom og for vores samfund som helhed,” fortæller formanden.
LandboUngdom kan dateres helt tilbage til 1920’erne. Dengang såvel som i dag er formålet: En forening, der skaber tro på fremtiden, fællesskabet og et liv på landet, hvilket også er drivkraften for de tusinde af unge, der engagerer sig i LandboUngdom.
26 85 65 57
22 91 20 41
Agro Food Park 15, Skejby
+45 78 78 01 29https://landboungdom.dk
LandboUngdom er en ungdomsorganisation med 47 lokalforeninger og flere end 4000 medlemmer. Vi er mødested for unge på landet og unge med interesse for livet på landet. LandboUngdom arbejder for at skabe aktivitet for de unge på landet, så det at bo på landet bliver mere spændende.
Følg pressemeddelelser fra LandboUngdom
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra LandboUngdom
Martin Rohde Andersen fra Kibæk valgt ind i LandboUngdoms Hovedbestyrelse26.9.2022 10:55:56 CEST | Pressemeddelelse
Martin Rohde Andersen har i to perioder stået i spidsen for LandboUngdoms region MidtVest i kraft af posten som regionrådsformand. De sidste fire år som regionrådsformand har givet ham blod på tanden til at tage sit frivillige engagement til næste niveau. Lørdag den 24. september er han valgt ind i LandboUngdoms hovedbestyrelse.
Christian Orthmann fra Odense valgt ind i LandboUngdoms Hovedbestyrelse26.9.2022 10:43:41 CEST | Pressemeddelelse
23-årige Christian Orthmann er ved kampvalg valgt ind i LandboUngdoms hovedbestyrelse lørdag den 24. september. Med rødder i det fynske har Christian Orthmann engageret sig på flere poster og i flere regioner i LandboUngdom.
Claus Frederiksen fra Skanderborg valgt ind i LandboUngdoms Hovedbestyrelse26.9.2022 10:32:40 CEST | Pressemeddelelse
Til dagligt arbejder Claus Frederiksen ved en griseproducent. Fritiden bruger han på sit frivillige engagement i LandboUngdom, hvor han lørdag den 24. september er valgt som 2. suppleant til LandboUngdoms hovedbestyrelse.
Niels Skovgaard genvalgt til formand for LandboUngdom25.9.2022 16:46:42 CEST | Pressemeddelelse
Til stående klapsalver blev Niels Skovgaard ved LandboUngdoms årsmøde i går den 24. september genvalgt i en toårig formandsperiode.
Niels Skovgaard genopstiller som formand for LandboUngdom15.9.2022 08:58:34 CEST | Pressemeddelelse
Niels Skovgaard blev valgt som formand ved LandboUngdoms årsmøde i 2020. Siden er der bl.a. udviklet en ny strategi og et større samarbejde mellem lokalforeninger, regioner og landsorganisationen. Der er taget historiske skridt i en mere fælles retning for foreningsfællesskabet LandboUngdom, og det er bl.a. nogle af disse initiativer, Niels Skovgaard ønsker at være med til at sikre en sund drift af. ”Jeg stiller op, fordi jeg grundlæggende synes det er vigtigt! Jeg vil gerne være med til at levere på de ting, vi har sat i gang de sidste to år om at skabe en sammenhængende landsorganisation”, siger Niels Skovgaard.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022